It-tim ta' Min Imissu ħiereġ mill-Qorti Il-Qorti ticħad it-talba u x-xow Min Imissu se jsir illejla u għada kif imħabbar. Fis-sentenza tagħha l-Qorti, ippreseduta mill-Imhallef Anthony Ellul jingħad illi huwa ċar li l-karrattru ta' Jordan huwa fil-fatt karikatura ta' Pastor Gordon Manché. Il-Qorti qalet li l-karattru "qed jitwaqqa' għac-cajt" iżda tkompli l-Qorti. Kull individwu għandu dritt għad-dinjità u l-unur tiegħu. Min-naħa l-oħra jeżisti d-dritt tal-libertà tal-espressjoni. Hemm ukoll il-ħtieġa li wieħed jirrispetta l-creative skill ta' ħaddieħor u l-kontribut siewi li l-kummiedja tagħmel lis-socjetà. Li wieħed jidħak hi l-aħjar medicina. M'hemmx dubju li r-rikorrent kien spiċċa f'kontroversja dwar l-omossesswalità, u dan wassal biex inħoloq karattru. Hu minnu li l-karattru qiegħed iwaqqa' għaċ-ċajt lir-rikorrent, pero' dan fir-rigward tal-kontroversja li daħal fiha. Ovvjament ir-rikorrent għandu kull dritt għat-twemmin tiegħu. Però li jiġi kkritikat b'satira, il-Qorti ma tistax tara fejn hi l-ħtieġa li jinħareġ mandat ta' inibizzjoni." Mitlub jikkumenta l-Avukat tat-Take 2, il- ta' Min Imissu, l-avukat Roberto Montaldo jgħidu: Għalija dan il-mandat ta' inibizzjoni ma kien xejn ħlief entattiv ta' ċensura indiretta. Każ tipiku ta' persuni li l-ewwel jesponu ruħhom fil-pubbliku mbagħad ma jkunux kapaċi jaċċettaw kwalunkwe kritika li tipi wara" Allaħares ma nistgħux nagħmlu satira fuq min ħareġ bl-islogan oxxen "Gay no more". L adarba persuna jew organizzazjoni tasal tuża l-mezzi tax-xandir biex tippromwovi brand jew aġenda tagħha sabiex twassal xi messaġġ jew tkabbar l-influwenza tagħha, dik il-persuna jew organizzazzjoni trid tkun lesta taccetta li ladarba saret entità pubblika tista' tiġi fil-mira tas-satira. Ninsab kuntenta ħafna li l-Qorti kkonfermat l-importanza tas-satira u l-libertà tal-espressjoni li għandu jibqa' jkollna f'pajjizna, u li x-xow mhux ser jitwaqqaf dan il-weekend."
Pastor Gordon Manché jmur il-Qorti biex iwaqqaf Min Imissu